חוליות תעשיות

חוליות תעשיות אגש"ח בע"מ היא חברה ישראלית בתעשיית הפלסטיק, שלה ולחברות הבנות שלה שני קווי מוצרים: מערכות זרימה לאספקת מים, נקזים לבניין, שפכים ותשתיות ביוב ותשתיות חשמל ותקשורת. מוצרי אחסון לתעשייה למערכת הבריאות ולמשרדים. קבוצת חוליות הוקמה בשנת 1947 על ידי קיבוץ שדה נחמיה. בשנת 2018 השקיעה קרן טנא בחברה, כך שהבעלות בה בתחילת 2022 היא בידי קיבוץ שדה נחמיה וקרן טנא בחלקים שווים. מפעל "חוליות" הוקם בשנת 1947 על ידי קיבוץ שדה נחמיה, לאחר שחברי הקיבוץ הכירו את החומר הפלסטי פרספקס (PMMA), ורכשו ידע מחברת ICI (אנ') הבריטית. המפעל עסק בייצור כלי בית מפלסטיק. בשנת 1956 החלה החברה לייצר צינורות PVC ובשנת 1970 החלה לייצר צינורות פוליפרופילן. בשנת 1978 החלה החברה בייצור מוצרי אחסון למשרד. בשנת 2004 רכשה החברה את מפעל UPP שבמישור אדומים. בשנת 2010 החלה החברה בייצור צנרת רב-שכבתית מ-PVC ופוליפרופילן. בשנת 2014 רכשה החברה את חברת ARGO d.o.o הסלובנית. ב-2014 הקימה החברה מפעל בהודו. בשנת 2018 הצטרפה קרן טנא לבעלות בקבוצה. באותה שנה הקימה החברה מפעל לייצור פוליאתילן מצולב (אנ') (PEX). במאי 2019 רכשה החברה את חברת Heliroma Plasticos SA הפורטוגלית, המייצרת מערכות זרימה העשויות מחומרי גלם פלסטיים ומשמשים לאספקת מים קרים וחמים ולמערכות לחימום תת-ריצפתי, ומערכות פוליפרופילן לתשתיות, למיזוג אוויר, לכיבוי אש ועוד. באפריל 2020 רכשה החברה את חברת חופית קיבוץ כנרת (2010) בע"מ, המייצרת שוחות ביוב ומוצרים נוספים בתחום הביוב, הניקוז והתשתיות, העשויים מחומרים פלסטיים, ולה אתר ייצור בקבוצת כנרת. בינואר 2021 רכשה החברה 51% מחברת ויסמן פרידמן פיתוח תעשיות בע"מ הישראלית, העוסקת בייצור מוצרים בתחום החשמל, המים והתשתיות, ולה אתר ייצור בקריית אתא. בספטמבר 2021 רכשה החברה 70% מחברת פגסוס מדיקל הישראלית, העוסקת בייצור מערכות אחסון מודולריות לתחום הרפואי ולתעשיות נוספות, והמטה שלה שוכן בפארק התעשייה לב הארץ שבכפר קאסם. לקבוצת חוליות שתי קטגוריות של מוצרים, תחת שתי חברות בנות של חוליות תעשיות והחברות הבנות שלהן: חוליות זרימה אגש"ח בע"מ: מערכות זרימה לאספקת מים, נקזים לבניין, שפכים ותשתיות ביוב ותשתיות חשמל ותקשורת. תחום זה היווה בשנת 2021 כ-86% מפעילות הקבוצה, כאשר 66% ממנו היו מכירות בישראל ו-34% ממנו היו מכירות בשאר העולם. מפעל החברה שוכן בקיבוץ שדה נחמיה, ולה מפעלים נוספים בישראל, בסלובניה, בהודו ובפורטוגל. חוליות פתרונות אחסון אגש"ח בע"מ: מוצרי אחסון לתעשייה, למערכת הבריאות ולמשרדים. תחום זה היווה בשנת 2021 כ-14% מפעילות הקבוצה, כאשר כשליש מהמכירות בו נעשו בישראל, כשליש - בארצות הברית וכשליש בשאר העולם. הנהלת החברה שוכנת בפארק התעשייה אפק שבראש העין, ולה מפעל ייצור והרכבה בקיבוץ הגושרים. מוצרי החברה מיוצרים בטכניקה של הזרקת פלסטיק, ובנוסף היא מייבאת מוצרים משלימים, כגון מדפי פלדה. לקבוצה יש 12 פטנטים רשומים, ובקשות לפטנטים נוספים. אתר האינטרנט הרשמי של חוליות תעשיות חוליות תעשיות אגש"ח בע"מ - תשקיף להשלמה, באתר "מאיה", 15 במאי 2022 יובל אזולאי, פי ארבעה ב-4 שנים: חוליות יוצאת להנפקה לפי שווי 800 מיליון שקל, באתר כלכליסט, 15 במאי 2022 מ. בן יצחק, תעשית כלי פלסטיק בשדה נחמיה, דבר, 10 בספטמבר 1947 אודות חוליות - היסטוריה, באתר "חוליות"; מודעה, הכוס המתאימה (כמעט) לכל מטרה, מעריב, 25 בפברואר 1972 אתר האינטרנט הרשמי של Heliroma Plasticos SA (באנגלית) אתר האינטרנט הרשמי של חופית קיבוץ כנרת (2010) בע"מ נווית זומר, עסקת רכישה בתעשייה הקיבוצית: קבוצת חוליות קונה את חופית ב-35 מיליון שקל, באתר כלכליסט, 8 ביוני 2020 אתר האינטרנט הרשמי של ויסמן פרידמן פיתוח תעשיה בע"מ סיגל בר-קובץ, עסקת ענק בקיבוץ שדה נחמיה: קבוצת חוליות השלימה רכישה ב-50 מיליון ש"ח, באתר mynet‏ קיבוץ, 20 באוקטובר 2021 פגסוס מדיקל, באתר חוליות פטנטים של קבוצת חוליות, באתר Justia (באנגלית)